На основу члана 44. Закона о локалној самоуправи („Службени гласник РС“, број 129/07, 83/14 - др. закон, 101/16 - др. закон и 47/18) и члана 61. став 1. тачка 9. Статута општине Сента (,,Службени лист општине Сента” број 4/2019), у циљу реализације мера и активности из Антикорупцијског акционог плана општине Сента („Службени лист општине Сента“, број 21/2017), председник општине Сента, дана 25.10.2021. године, доноси

**РЕШЕЊЕ**

**О ОДРЕЂИВАЊУ ЛИЦА ЗАДУЖЕНОГ ЗА КООРДИНАЦИЈУ ОДГОВОРНИХ СУБЈЕКАТА У СПРОВОЂЕЊУ АКТИВНОСТИ ИЗ АНТИKОРУПЦИЈСКОГ ПЛАНА ОПШТИНЕ СЕНТА**

**1.** За лице задужено за координацију одговорних субјеката у спровођењу активности из Антикорупцијског акционог плана општине Сента (у даљем тексту: ААП) одређује се:

**ДРАГАНА РАДОЊИЋ – Начелница Одељења за привреду и економски развој.**

**2.** Лице задужено за координацију одговорних субјеката у спровођењу активности из ААП (у даљем тексту: координатор активности) задужено је да:

* води рачуна о роковима за спровођење активности из ААП;
* о доспелим роковима и обавезама из ААП благовремено обавештава одговорне субјекте;
* врши техничко, организационо и административно усклађивање рада службеника/организационих јединица и органа општине Сента у процесу спровођења активности из ААП.

Задужења из става 1. ове тачке, координатор активности обавља од дана доношења овог решења до коначне реализације мера и активности из ААП за чију координацију је задужено.

**3.** Административно-техничке послове за потребе координатора активности обавља Општинска управа општине Сента.

**4.** Ово решење објавити у „Службеном листу општине Сента“.

Република Србија

Аутономна Покрајина Војводина

Општина Сента

Председник Општине Председник општине Сента

Број: 020-119/2021-IV Рудолф Цегледи, дипл.инг.грађ. с.р.

Дана: 25.10.2021.године

Сента